Licentia Public General de GNU

Le Licentia Public General de GNU es un licentia de typo copyleft pro software libere. Illo es tamben appellate "GNU GPL", o (si il non ha risco de confusion con altere "licentias public general") simplemente "GPL". In interlingua es usate generalmente le acronymo representante le denomination anglese (GNU General Public License) pro evitar confusion.

Le GPL esseva scribite per Richard Stallman e Eben Moglen in 1989, pro le objectivo de distribuer programmas publicate como parte del Projecto GNU. Illo esseva basate super licentias simile usate pro versiones anterior de GNU Emacs. Post su introduction, illo ha devenite un del licentias in uso le plus general.

Alteremente que licentias pro software proprietari, le GPL es designate pro augmentar le libertate del publico e non pro diminuer lo; le licentia assecura isto per le concepto de copyleft, in contrasto con le licentia de BSD.

 Licentia Public General de GNU 
This is an unofficial translation of the GNU General Public License into
Interlingua. It was not published by the Free Software Foundation, and does not 
legally state the distribution terms for software that uses the GNU GPL -only 
the original English text of the GNU GPL does that. However, we hope that this 
translation will help Interlingua speakers understand the GNU GPL better.
Isto es un traduction non official del Licentia Public General de GNU (GNU GPL) 
a interlingua. Illo non ha essite publicate per le Free Software Foundation e 
non constata legalmente le conditiones de distribution de software que usa le 
GNU GPL nam solmente le texto original in anglese ha valor legal. Nonobstante, 
nos expecta que iste traduction adjutara le parlantes de interlingua a 
comprender melio le GNU GPL.

Version 2, Junio 1991

Copyright (C) 1989, 1991 Free Software Foundation, Inc.
59 Temple Place, Suite 330, Boston, MA 02111-1307
Statos Unite de America

On autorisa a copiar e distribuer copias litteral de iste documento de licentia,
mais modificationes non es permittite.

 Preambulo 

Le licentias del majoritate de software es concipite pro restringer le libertate 
del usatores de prender e intercambiar lo. In su loco, le Licentia Public 
General de GNU es destinate a garantir le libertate de prender e intercambiar 
software libere, de assecurar que le software es libere pro tote lor usatores. 
Iste Licentia Public General se applica al majoritate del software del Free 
Software Foundation e a un altere programma cuje autores decide usar iste 
Licentia. (Qualcun altere software del Free Software Foundation es coperite per 
le Licentia Public General de Bibliothecas de GNU in su loco.) On pote 
equalmente applicar lo al programmas proprie.

Quando nos parla de software libere, nos refere a libertate, non a precio. Le 
Licentias Public General es concipite pro assecurar que vos ha le libertate de 
distribuer copias de software libere (e facer vos pagate pro isto si vos vole), 
que vos recipe le codice fonte o pote obtener lo si vos desira lo, que vos pote 
cambiar le software o usar partes de illo in nove programmas libere, e que vos 
sape que vos pote facer iste cosas.

Pro proteger vostre derectos, nos ha necessitate de crear restrictiones que 
prohibi a qualcunque persona negar iste derectos a vos o demandar vos renunciar 
a illos. Iste restrictiones implica certe responsabilitates pro vos si vos 
distribue copias del software o modifica lo.

Per exemplo, si vos distribue copias de un programma, gratuite o non, vos debe 
ceder tote le mesme derectos al destinatarios, vos debe assecurar que illes 
recipe le codice fonte o pote obtener lo, e vos debe communicar iste conditiones a fin que illes cognosce lor derectos.

Nos protege vostre derectos de duo manieras: (1) per registrar le software con 
un copyright e (2) per offerer iste licentia que permitte copiar, distribuer, e/o modificar lo legalmente.

Equalmente, pro proteger le autores e nos, nos vole precisar que le software 
libere non ha garantia. Si le software es modificate per un alter persona e es 
redistribuite, le destinatarios debe saper que illo non es le software original, 
assi que qualcunque problema non afficera al reputation del autores original.

Finalmente, qualcunque programma libere es constantemente menaciate per le
patentes de software. Nos desira evitar le periculo que redistributores de un 
programma libere se procura licentias de patente convertente lo de facto in 
software proprietari. Pro prevenir isto, nos precisa que qualcunque patente debe 
esser registrate pro libere uso per totos o non debe esser registrate de ulle 
maniera.

Le stipulationes e conditiones precise pro copiar, distribuer, e modificar seque 
infra.

LICENTIA PUBLIC GENERAL DE GNU

 Stipulationes e conditiones pro copiar, distribuer, e modificar 

0. Iste licentia concerne a qualcunque programma o altere travalio que contine un
aviso includite per le detentor del derectos de autor (copyright) declarante que 
illo debe ser distribuite sub le conditiones de iste Licentia Public General. Le 
termino "Programma" infra citate concerne a qualcunque programma o travalio, e 
"travalio basate in le Programma" concerne al Programma o a qualcunque travalio 
derivate de illo sub le leges de derectos de autor. In altere parolas, un 
travalio continente le Programma o un parte de illo, copia litteral o 

modificate, e/o traducite a altere lingua. (De hic in avante, le traduction es 
includite in le termino "modification") . Le personas beneficiate per iste 
licentia es mentionate como "vos".

Activitates altere que copiar, distribuer, e modificar non es coperite per iste 
licentia, illos es foras de su campo. Le acto de executar le Programma non es 
restringite e su rendimento es coperite solmente si su contento es travalio 
basate in le Programma (independente de haber essite facite executante le 
Programma) . Toto depende de lo que le Programma face.

1. Vos pote copiar e distribuer copias litteral del codice fonte del Programma
per qualcunque medio sub le condition de includer in cata copia, clarmente e 
appropriatemente, information super le derectos de autor e le non-garantia, 
mantener intacte tote lo que refere a iste Licentia e al absentia de garantia, e 
attachar un copia de iste Licentia al Programma. 

Vos pote facer vos pagar pro le acto physic de transferer un copia e pote 
offerer optionalmente un garantia remunerate.

2. Vos pote modificar vostre copias del Programma o qualcunque parte de illo,
creante in consequentia un travalio basate in le Programma, e pote copiar e 
distribuer tal modificationes o travalios sub le stipulationes del Section 1 
precedente e equalmente sub tote le conditiones sequente:

a) Vos debe includer in le archivos notitia del modificationes e datas del 

cambios.
b) Si vos distribue o publica travalios, que contine le Programma o que deriva 
de illo, vos debe facer lo gratuitemente e sub le conditiones de iste Licentia.
c) Si normalmente le programma modificate lege commandos interactivemente 
durante su execution, illo debe monstrar o imprimer al initio del execution 
ordinari un notitia appropriate del derectos de autor e del absentia de garantia 
( o indicante que vos provide un garantia) e que le usatores pote redistribuer 
le programma sub iste conditiones, e ubi illes pote consultar un copia de iste 
Licentia. (Exception: si le Programma original es interactive mais normalmente 
non imprime tal notitia, vostre travalio basate in le Programma non besonia 
imprimer lo.)

Iste requirimentos concerne al totalitate del travalio modificate. Si sectiones 
identificabile de iste travalio non es derivate del Programma e illos pote ser 
rationabilemente considerate travalios independente e separate, iste Licentia e 
su conditiones non es applicabile a ille sectiones quando distribuite como 
travalios separate. Mais quando vos distribue le mesme sectiones como parte de 
un toto que es un travalio basate in le Programma, le distribution del toto debe 
esser sub le conditiones de iste Licentia, cuje permissiones pro altere usatores 
extende se al toto e a cata parte independentemente de qui es le autor.

Dunque, iste section non ha le proposito de reclamar o discuter vostre derectos 
super travalio scripte in toto per vos; le proposito es exercer le derecto a 
controlar le distribution del travalio, derivate o collective, basate in le 
Programma.

Additionalmente, le mer aggregation al Programma (o a un travalio basate in 
illo) de un altere travalio non basate in le Programma effectuate in un medio de 
immagazinage o de distribution non include le altere travalio sub iste Licentia.

3. Vos pote copiar e distribuer le Programma (o travalio basate in illo, sub le
Section 2) in forma de codice objecto o executabile sub le stipulationes del 
Sectiones 1 e 2 precedente, e equalmente sub un del conditiones sequente:

a) Accompaniar lo de toto le correspondente codice fonte legibile pro machina, 
le qual debe esser distribuite sub le conditiones del Sectiones 1 e 2 in un 
medio communmente usate pro intercambio de software.

b) Accompaniar lo de un offerta scripte, valide pro al minus tres annos e pro un 
costo non superior al costo de distribution physic, de un copia complete 
legibile pro machina del correspondente codice fonte, le qual debe esser 
distribuite sub le conditiones del Sectiones 1 e 2 in un medio communmente usate 
pro intercambio de software.

c) Accompaniar lo del information que vos recipeva del offerta pro distribuer 
le correspondente codice fonte . (Iste alternativa es permittite solmente pro 
distribution non commercial e si vos recipeva le programma in forma de codice 
objecto o executabile con tal offerta, de accordo con le Subsection "b" 
precedente.)

Le codice fonte de un travalio designa le forma preferite del travalio pro le 
realisation de modificationes. Le codice fonte complete de un travalio 
executabile designa tote le codice fonte de tote le modulos que illo contine, 
plus qualcunque archivos de definition del interfacie associate, plus qualcunque 
scripto usate pro controlar le compilation e installation del executabile. 
Nonobstante, como exception special, le codice fonte distribuite non necessita 
includer que es normalmente distribuite (in forma fonte o binari) con le 
principal componentes (compilator, nucleo, etc.) del systema operative super le qual le executabile es executate, salvo que tal componente accompania le executabile.

Si le distribution del executabile o del codice objecto es facite per offerer 
accesso pro copiar desde un sito determinate, le offerta de un accesso 
equivalente pro copiar codice fonte desde le mesme sito es considerate como 
distribution del codice fonte, mesmo quando tertie personas non es compellite a 
copiar le fonte conjunctemente con le codice objecto.

4. Vos non pote copiar, modificar, ceder, o distribuer le Programma excepte como
iste Licentia autorisa. Qualcunque tentativa de illo es nulle e invalidara 
automaticamente vostre derectos concedite per iste Licentia. Nonobstante, tertie 
personas qui ha recipite copias, o derectos, de vos sub iste Licentia non habera 
invalidate lor licentias si longe que illos lo respecta.

5. Vos non es obligate a acceptar iste Licentia, nam vos non lo ha signate.
Nonobstante, nihil altere concede vos permission pro modificar o distribuer le 
Programma o su travalios derivative. Iste actiones es prohibite per le lege si 
vos non accepta iste Licentia. Dunque, per modificar o distribuer le Programma 
(o qualcunque travalio basate in illo) vos indica vostre acceptation de iste 
Licentia pro facer lo, e tote lor stipulationes e conditiones pro copiar, 
distribuer, o modificar le Programma o travalios basate in illo.

6. Cata vice que vos redistribue le Programma (o qualcunque travalio basate in
illo) , le destinatarios recipera automaticamente un licentia del detentor 
original del Licentia pro copiar, distribuer, o modificar le Programma sub iste 
stipulationes e conditiones. Vos non pote imponer al destinatarios restrictiones 
al exercitio del derectos hic garantite. Vos non es responsabile de fortiar le 
accordo de per tertie personas de iste Licentia.

7. Si, in consequentia de decisiones judicial o allegation de infringimento de
patente o pro un altere ration (non limitate a questiones de patentes) , on 
impone conditiones a vos (pro ordine judicial, accordo, o un altere forma) que 
contradice iste Licentia , illo non vos exime de complir le conditiones de iste 
Licentia. Si vos non pote distribuer satisfacente simultaneemente vostre 
obligationes sub iste Licentia e qualcunque altere obligationes pertinente, in 
consequentia vos non pote distribuer le Programma de ulle maniera. Per exemplo, 
si un licentia de patente non permitte que copias del Programma es redistribuite 
sin pagamento de derectos de autor per personas qui los recipe trans vos, 
directemente o indirectemente, tunc le unic maniera de satisfacer le patente e 
iste Licentia es renunciar al distribution del Programma.

Si alcun parte de iste section es considerate invalide o non applicabile pro 
qualcunque circumstantia, le resto del section remanera applicabile e le 
totalitate del section sera applicabile in altere circumstantias.

Il non es le proposito de iste section inducer vos a infringer patentes o 
derectos de autor, o a contestar lor validitate. Iste section ha solmente le 
proposito de proteger le integritate del systema de distribution de software 
libere le qual es mittite in practica per applicar licentias public. Multe 
personas ha facite generose contributiones al large gamma de software 
distribuite per iste systema confidente in le consequente application de illo. 
Il es decision del autores e donatores si illes vole distribuer software per 
iste o altere systema. Le usatores non pote influentiar iste election.

Iste section es destinate a facer completemente clar le consequentias del resto 
de iste Licentia.

8. Si le distribution e/o uso del Programma es restringite in certe paises per
patentes o derectos de autor super interfacies, le detentor original del 
derectos qui pone le Programma sub iste Licentia pote appender un limitation 
explicite del distribution geographic excludente illes paises, dunque le 
distribution es solmente permittite in le paises non excludite. In tal caso, 
iste Licentia incorpora le limitation como si essente parte de illo mesme.

9. Le Free Software Foundation pote publicar nove o revidite versiones del
Licentia Public General periodicamente. Tal nove versiones essera simile in 
spirito al presente version, mais pote differer in alcun detalios pro resolver 
nove problemas o situationes.

Cata version es distinguite per un numero. Si le Programma specifica un numero 
de version de iste Licentia que es applicate a illo e a "qualcunque version 
posterior" , vos ha le option de sequer le stipulationes e conditiones de ille 
version o de qualcunque version publicate per le Free Software Foundation. Si le 
Programma non specifica un numero de version de iste Licentia, vos pote seliger 
qualcunque version publicate.

10. Si vos desira incorporar partes del Programma in altere programmas libere
cuje conditiones de distribution es differente, scribe al autor pro sollicitar 
permission. Pro software del Free Software Foundation, scribe a iste fundation, 
nos a vices face exceptiones. Nostre decision essera basate in le duo scopos: 
preservation del status libere de tote le derivationes de nostre software libere 
e le promotion del possession in commun e le reutilisation de software in 
general.

 ABSENTIA DE GARANTIA 

11. COMO LE UTILISATION DEL PROGRAMMA ES GRATUITE, ILLO NON HA GARANTIA, INTRA LE
LIMITES DEL LEGES APPLICABILE. SALVO QUANDO MENTIONATE DE ALTERE MANIERA SCRIPTE, LE DETENTORES DEL DERECTOS DE AUTOR E/O ALTERE PARTES PROVIDE LE PROGRAMMA "COMO ES" SIN GARANTIA DE ULLE TYPO, EXPLICITE O IMPLICATE, INCLUDENTE, MAIS NON LIMITATE A ILLOS, LE GARANTIAS IMPLICATE DE COMMERCIALISATION E APTITUDE PRO UN PROPOSITO PARTICULAR. VOS ASSUME LE TOTALITATE DEL RISCO CONCERNENTE LE QUALITATE E FUNCTION DEL PROGRAMMA. SI LE PROGRAMMA ES DEFECTUOSE VOS ASSUME TOTE LE COSTOS DE MANTENIMENTO, REPARATION, O CORRECTION.

12. SALVO REQUIRIMENTO DEL LEGE O ACCORDO SCRIPTE, LE DETENTORES DEL DERECTOS DE
AUTOR, O QUALCUNQUE PARTES QUI POTE MODIFICAR E/O REDISTRIBUER LE PROGRAMMA COMO
ISTE LICENTIA PERMITTE, NON ES RESPONSABILE DE DAMNOS, INCLUDENTE QUALCUNQUE
GENERAL, SPECIAL, INCIDENTAL, O CONSEQUENTE DAMNOS RESULTANTE DEL USO CORRECTE O
NON DEL PROGRAMMA (INCLUDENTE, MAIS NON LIMITATE A ILLO, LE PERDITA O DETERIORATION DE DATOS, PERDITAS SUFFRITE PER VOS O TERTIE PERSONAS,O INCAPABILITATE DEL PROGRAMMA PRO INTERACTUAR CON ALTERE PROGRAMMAS) , INCLUDITE
SI TAL DETENTORES O ALTERE PARTES HA ESSITE AVISATE DEL POSSIBILITATE DE TAL
DAMNOS.

FIN DEL STIPULATIONES E CONDITIONES

 Como applicar iste conditiones a vostre nove programmas 

Si vos disveloppa un nove programma e desira que illo es de grande utilitate pro
le publico, le melior maniera es converter lo in software libere que totos pote
redistribuer e cambiar sub iste conditiones.

Pro facer isto, attacha le sequente notitias al programma. Il es plus secur
attachar los in le initio de cata archivo fonte pro annunciar melio le absentia
de garantia, e cata archivo debera includer le linea de derectos de autor
(copyright) e un indication de ubi es le notitia complete:
<un linea includente le nomine del programma e un breve description de illo>
Copyright © <anno> <nomine del autor>

Iste programma es software libere, vos pote redistribuer lo e/o modificar lo sub le conditiones del Licentia Public General de GNU publicate per le Free Software Foundation; version 2 del Licentia, o (si vos desira lo) qualcunque version posterior.

Iste programma es distribuite con le sperantia que illo essera utile, mais SIN GARANTIA, incluse sin le implicate garantia de COMMERCIALISATION o APTITUDE PRO UN PROPOSITO PARTICULAR. Vide le GNU GPL pro plus detalios.

Vos deberea haber recipite un copia del GNU GPL con iste programma; si non, scribe al Free Software Foundation, Inc., 59 Temple Place, Suite 330, Boston, MA 02111-1307 Statos Unite de America.

Equalmente, attacha vostre adresses electronic e postal.

Si le programma es interactive, illo debera monstrar al initio del modo
interactive un breve notitia:

<nomine del programma> version <numero> , Copyright © <anno> <nomine  del autor>
<nomine del programma> NON HA GARANTIA, pro detalios usa le commando "monstra g"

Isto es software libere e vos pote redistribuer lo sub certe conditiones, usa le commando "monstra c" pro vide le detalios.

Le hypothetic commandos "monstra g " e "monstra c" debera monstrar le
appropriate partes del Licentia Public General. Certo vos pote usar altere
commandos in loco de "monstra g " e "monstra c" , illos mesmo pote esser
monstrate per medio del mure, menus, o qualcunque medio adequate pro vostre
programma.

Si vos travalia como programmator, vostre empleator debe equalmente signar le
renunciation al derectos super le programma, si es necessari. Pro exemplo:

<nomine del empleator> renuncia al derectos de autor super le programma <nomine del programma> scripte per <nomine del autor>

<signatura del responsabile> <data>
<nomine e carga del responsabile>

Iste Licentia Public General non permitte incorporar vostre programma in
programmas proprietari. Si vostre programma es un bibliotheca de functiones, vos
pote considerar lo plus utile permitter le ligamine de applicationes al
bibliotheca. Si vos desira facer isto, usa le Licentia Public General de
Bibliothecas de GNU in loco de iste Licentia.

Categoria:Licentias de derecto de autor
Categoria:Contento libere
Categoria:Informatica